**OBRAZLOŽENJE**

**II. IZMJENE I DOPUNE PRORAČUNA DUBROVAČKO-NERETVANSKE ŽUPANIJE ZA 2024. GODINU**

**Razdjel 101 - UPRAVNI ODJEL ZA POSLOVE ŽUPANA I ŽUPANIJSKE SKUPŠTINE**

**GLAVA 10101 PREDSTAVNIČKO I IZVRŠNO TIJELO**

**PROGRAM 1102 Međunarodna i regionalna suradnja i suradnja s lokalnom samoupravom**

**Aktivnost A110201 – Međunarodna suradnja + 3.988,00 EUR**

U aktivnost prenamijenjen iznos od 3.988,00 EUR sa stavke aktivnosti Regionalne suradnje i suradnje s lokalnom samoupravom u skladu sa potrebama. Ukupan iznos programa nije promijenjen.

**Aktivnost A110202 –** Regionalna suradnja i suradnja s lokalnom samoupravom

**- 3.988,00 EUR**

Iz aktivnosti prenamijenjen iznos od 3.988,00 EUR na stavku aktivnosti Međunarodna suradnja u skladu sa potrebama. Ukupan iznos programa nije promijenjen.

**GLAVA 10102 UPRAVNI ODJEL ZA POSLOVE ŽUPANA I ŽUPANIJSKE SKUPŠTINE**

**PROGRAM A101104 Organizacija sustava civilne zaštite**

**Aktivnost A101104 – Djelatnost Vatrogasne zajednice DNŽ + 35.000,00 EUR**

Udovoljavajući zahtjevu Vatrogasne zajednice DNŽ-e ukupni iznos osiguran za provedbu aktivnosti A 1110401 Djelatnost Vatrogasne zajednice Dubrovačko-neretvanske županije povećava se za 35.000,00 EUR. Smatramo da to povećanje opravdanim, kao i odstupanje od planiranih projekcija Proračuna DNŽ za 2025. godinu, radi niza izmjena koje su se dogodile s razine Hrvatske vatrogasne zajednice, a utječu na troškove županijskih vatrogasnih zajednica čemu su uzrok, uglavnom, različiti podzakonski akti koji određuju ustroj i materijalna prava pripadnika vatrogasnih postrojbi. U posljednje vrijeme, također, došlo je modernizacije i povećanja cijena potrebne nabavljene vatrogasne opreme kao i programa osposobljavanja. Vatrogasne snage DNŽ, kao operativne snage civilne zaštite Dubrovačko-neretvanske županije, u značajnoj mjeri pridonose ostvarenju ciljeva navedenih u strateškim dokumentima.

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.2. Povećanje sposobnosti institucija u pogledu odgovora na krizne situacije – Mjere 4.2.1. Poboljšanje sustava vatrogastva i Mjere 4.2.2. Jačanje ostalih dijelova sustava civilne zaštite.

**Aktivnost A101104 – Planovi iz područja civilne zaštite – 10.000,00 EUR**

Prijedlogom rebalansa Proračuna DNŽ za 2024. godinu sredstva predviđena za realizaciju ove aktivnosti se umanjuju za 10.000,00 EUR. Naime, ove je godine bila planirana izrada dvaju planskih dokumenata iz područja civilne zaštite – Procjene ugroženosti od požara i tehnološke eksplozije te Plana zaštite od požara Dubrovačko-neretvanske županije. Radi nešto dugotrajnijeg procesa izrade samih dokumenta i njihovim usklađenjem s važećim zakonskim i podzakonskim aktima kojima je određeno područje vatrogastva i zaštite od požara, dokumenti nisu izrađeni niti upućeni Županijskoj skupštini na raspravu i donošenje. Njihovo se donošenje očekuje u prvom kvartalu sljedeće godine radi čega su planirana sredstva osigurana ovogodišnjim Proračunom umanjenja. Ostatak sredstava namijenjen je eventualnoj žurnoj i neplaniranoj izradi planskih dokumenata iz područje civilne zaštite ukoliko se za time do kraja godine ukaže potreba.

**Aktivnost A101105 – Aktivnost Stožera civilne zaštite – 53.500,00 EUR**

Sredstava predviđena za realizaciju ove aktivnosti se umanjuju za predloženi iznos s obzirom da tijekom godine nije realiziran predviđeni projekt dodatne rekonstrukcije i opremanja prostorija Stožera civilne zaštite. Planirano je, naime, u suradnji sa Ravnateljstvom civilne zaštite, odnosno Službom civilne zaštite Dubrovnik, dodatno uređenje prostora i nabava nove oprema čime bi se ustrojilo svojevrsno središte za upravljanje kriznim situacijama za područje Dubrovačko-neretvanske županije. S realizacijom spomenutog projekta planirano je krenuti 2025. godine. Također, nije bilo značajnije potrebe za dodatnom nabavom oprema za operativne snage sustava civilne zaštite s područja Dubrovačko-neretvanske županije s obzirom da Dubrovačko-neretvanska županija operativne snage sustava civilne zaštite sa svog područja osposobljava i oprema realizirajući aktivnosti različitih EU projekata iz područja civilne zaštite.

**PROGRAM A101105 Međunarodni projekti**

**Aktivnost A110501 – Fond za pripremu i provedbu projekata + 671.906,04 EUR**

Povećava se stavka u iznosu od 671.906,04 EUR u skladu sa brojem odobrenih projekata u ovoj godini, te potrebama za sufinanciranje istih iz Proračuna županije.

**Kapitalni projekt K110511 – EU projekti u pripremi -55.760,00 EUR**

Stavka je predviđena kao rezervacija sredstava za EU projekte koji bi mogli biti odobreni tijekom godine. Umanjuje se u iznosu od 55.760,00 EUR budući su se svi projekti koji su bili u pripremi počeli izvršavati po vlastitim stavkama te stoga nema potrebe više za ovom stavkom.

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.4. Razvoj ostalih geografskih područja od posebnog interesa, Mjera 4.4.3. Očuvanje okoliša te održivo upravljanje prirodnim i kulturnim vrijednostima, (EU projekt: INTERREG VI-A IPA HR-BiH-CG: MoWaCLIM) i Posebnog cilja 4.2. Povećanje sposobnosti institucija u pogledu odgovora na krizne situacije – Mjere 4.2.2. Jačanje ostalih dijelova sustava zaštite i spašavanja (EU projekt: INTERREG HR-ITA: HANDY).

**Kapitalni projekt - INTERREG HR-ITA: HANDY – 143.090,00 EUR**

Izvor financiranja: 1.1.1 Opći prihodi i primici (20%); 5.6.1 Fondovi EU (80%)

Partneri: Puglia Region Italia (IT), Regional Civil Protection Agency– Abruzzo Region (IT), Municipality of Aquileia Italia (IT), Splitsko-dalmatinska županija (HR) i Dubrovačko-neretvanska županija

Ukupan proračun projekta je: 2.531.880,00 EUR , a vrijednost projektnih aktivnosti Dubrovačko-neretvanske županije je 493.880,00 EUR.

Kratak opis projekta: Projekt je tematski usmjeren jačanju sustava civilne zaštite na našem području, a posebna je pozornost usmjerena prema riziku od potresa. Realizacijom projektnih aktivnosti za opremanje operativnih snaga Dubrovačko-neretvanske županije nabavili bismo opremu: tronožac (alat za spašavanje iz potresa i teško pristupačnih terena - HGSS Dubrovnik i Orebić), agregat (za potrebe HGSS stanice Dubrovnik), oprema za inženjere statičare (Hrvatski centar za potresno inženjerstvo), set hidrauličnih podupirača (VZ DNŽ), vibrafon (HGSS Stanica Orebić), šatore (ZU DCK DNŽ). Osim nabave opreme proveli bi se različiti program stručnog osposobljavanja operativnih snaga civilne zaštite od čega je potrebno istaknuti edukaciju inženjera statičara Hrvatskog centra za potresno inženjerstvo.

Provedba projekta službeno je počela u travnju ove godine, a prvi zajednički sastanak i dogovor oko predstojećih aktivnosti održan je u rujnu tako da se provedba značajnih aktivnosti i različitih postupaka nabave očekuje tijekom 2025. godine radi čega je rebalansom predviđeno umanjenje sredstava planiranih u Proračunu za 2024. godinu.

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine Posebnog cilja 4.2. Povećanje sposobnosti institucija u pogledu odgovora na krizne situacije – Mjere 4.2.2. Jačanje ostalih dijelova sustava civilne zaštite.

**Kapitalni projekt - INTERREG VI-A IPA HR-BiH-CG: MoWaCLIM +272.771,00 EUR**

Izvor financiranja: 1.1.1 Opći prihodi i primici (15%); 5.6.1 Fondovi EU (85%)

Partneri: Dubrovačko-neretvanska županija (HR), Sveučilište u Splitu – Fakultet arhitekture, građevinarstva i geodezije (HR), Hrvatska agencija za poljoprivredu i hranu (HR), Ministarstvo poljoprivrede, šumarstva i vodoprivrede Hercegovačko-neretvanske županije (BA), Park prirode Hutovo Blato (BA)

Dubrovačko-neretvanska županija je LP (vodeći partner), ukupan proračun projekta je 1.596.954,00 EUR, a vrijednost projektnih aktivnosti Dubrovačko-neretvanske županije: 288.822,00 EUR.

Kratki opis projekta: Projektom će se uspostaviti sustav prikupljanja i praćenja podataka o utjecaju zaslanjanja donjeg toka Neretve i njezinih pritoka na poljoprivredne kulture i biološku raznolikost. Mjerenja će se obaviti na 7 lokacija u Hrvatskoj i Bosni i Hercegovini, a zahvaljujući dobivenim rezultatima predvidjet će se mjere i aktivnosti koje će pomoći borbi protiv klimatskih promjena očuvanju biološke raznolikosti te unapređenju poljoprivredne proizvodnje**.**

Provedba projekta službeno je počela u rujnu ove godine, a prvi zajednički sastanak i dogovor oko predstojećih aktivnosti održan je u listopadu. Uzrok povećanju sredstava je činjenica da je Dubrovačko-neretvanska županija vodeći partner na projektu te da svi financijski prijenosi idu isključivo preko vodećeg partnera. Povećanje planiranih sredstava u ovogodišnjem županjskom Proračunu rezultat je uplaćenog pred financiranja za provedbu projektnih aktivnosti. Ministarstvo regionalnog razvoja i fondova EU Dubrovačko-neretvanskoj županiji uplatilo je ukupni iznos pred financiranja koji je, potom, raspoređen projektnim partnerima sukladno postotnom udjelu u projektnom proračunu, u skladu s Ugovorom o sufinanciranju projekta te Partnerskim sporazumom.

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine Posebnog cilja 4.4. Razvoj ostalih geografskih područja od posebnog interesa, Mjera 4.4.3. Očuvanje okoliša te održivo upravljanje prirodnim i kulturnim vrijednostima,

**PROGRAM A101106 Zajednički troškovi upravnih tijela DNŽ**

**Aktivnost A110601 – Redovni rashodi upravnih tijela DNŽ + 26.718,00 EUR**

Iznos je povećan za 26.718,00 EUR na odgovarajućim stavkama u skladu sa potrebama izvršenja aktivnosti.

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, Mjera 4.1.1. Jačanje kvalitete županijskih i lokalnih institucija

**Aktivnost A110604 – Uređenje poslovnih prostora i nabava opreme za upravna tijela + 3.200,00 EUR**

Iznos je povećan za 3.200,00 EUR u skladu sa potrebama izvršenja aktivnosti.

**Povezanost programa sa strateškim dokumentima:** Ovaj program doprinosi ostvarenju posebnih ciljeva Plana razvoja Dubrovačko-neretvanske županije do 2027, Provedbeni program Dubrovačko-neretvanske županije za razdoblje do 2025. godine: Posebnog cilja 4.1. Razvoj sustava prostornog planiranja i upravljanja imovinom te jačanje kvalitete institucija u javnom sektoru, Mjera 4.1.1. Jačanje kvalitete županijskih i lokalnih institucija